Елена Йончева
Елена Николова Йончева е българска журналистка, политик, депутат в XLIV народно събрание (НС), прессекретар на Президентството (2017). От 2019 г. е евродепутат от квотата на БСП.

Биография 
Елена Йончева е родена на 27 май 1964 г. в град София, България. Дъщеря е на Лариса и Никола Йончеви. Майка ѝ е рускиня, баща ѝ – българин. Има брат Иван Йончев. Завършила е телевизионна журналистика в Москва с отличие.

Личен живот 
От 1994 до 2009 г. има съвместно съжителство с политика Сергей Станишев, с когото се познават още от студентските си години в Москва.

Журналистическа кариера 
Работи за петъчното предаване „Панорама“ по Канал 1 на БНТ, водеща е в Канал 1, в програмата „Екип 4“, както и в публицистичното предаване „Оригиналът“ по TV7, заедно с Иван Гарелов.

През 2012 г. със своя екип 16 дни снима живота в Халеб по време на гражданската война в Сирия.

Известна е с репортажите си от най-горещите точки на света, между които конфликтите в Косово, Алжир, Чечня, Израел, Афганистан, Ирак, Венецуела, Колумбия и др. Снимала е филм за българската база Свети Климент Охридски в Антарктида, за ромите в Лом, за футболиста от ПФК Левски Мариян Огнянов и др.

Автор е на четири документални филма за събитията в Украйна (Евромайданът, започнал през ноември 2013 г., и последвалата война в Донбас). През септември 2015 г. президентът на Украйна Петро Порошенко подписва забрана за влизане в страната на 388 политици и журналисти. Сред 41 журналисти и блогъри от цял свят попада и Йончева. След протести от страна на авторитетни хора и организации, между които и Комитетът за защита на журналистите, забраната за Елена Йончева и още 28 журналисти е отменена.

Политическа кариера 
През 2017 г. Йончева е част от инициативния комитет, издигнал за кандидат-президент Румен Радев. След като става президент, той я включва в екипа си като прессекретар на Президентството. Скоро след това тя напуска и е избрана за депутат в XLIV народно събрание от групата на БСП. Там Йончева продължава да се изявява като журналист – прави документални филми, в които личат слабостите на управлението. Тя прави филм за оградата по южната граница на България и демонстрира, че тя лесно може да бъде бъде премината, разпалвайки гнева на вицепремиера Валери Симеонов, който е отговорен за строежа на оградата. Той обвинява Йончева, че си служи с полуистини и подмяна на факти. Симеонов твърди че тя е заснела оградата, още по времето когато тя не е била готова. Като депутат Йончева влиза в конфликт с управляващите в т.ч. и с премиера Бойко Борисов и министър Боил Банов.

В началото на 2019 г. прокуратурата повдига обвинение срещу нея за пране на пари, свързано с аферата КТБ. Елена Йончева отговаря на обвиненията с думите, че това е опит за сплашване, който е свързан с разкритията ѝ за злоупотреби от страна на властимащи.

През 2017 година Елена Йончева завежда дело за клевета срещу Бойко Борисов. След дълъг процес Йончева осъжда Борисов и на трите инстанции. ВКС потвърждава, че Борисов и ГЕРБ трябва солидарно да изплатят 5000 лева на Йончева. Първоначалната сума, която журналистката иска е 20 000 лева, но съдът намалява тази сума.

Подкрепа за македонизма в България 
На 8 октомври 2020 Европарламентът приема резолюция, повод за която са продължаващите месеци протести в България, в която точка 12 изисква България да узакони сепаратистката, македонистка и противобългарска партия ОМО „Илинден“ и по подразбиране да признае „македонско малцинство“ на територията си, и Елена Йончева гласува „против“ отпадането на тази част от резолюцията.

Подкрепа за Инстанбулската конвенция 
Елена Йончева е един от най-дейните застъпници в България на приемането на Инстанбулската конвенция. В тази връзка тя нееднократно е влизала в сблъсък, както с колегата си, евродепутата Ангел Джамбазки, така и с лидерът на БСП - Корнелия Нинова.На 12.05.2023 тя и Станишев гласуват "За" Инстанбулската конвенция. През годините тя често е агитирала за приемането ѝ в България

Филмография 
 Духът на баща ми (1998) – журналистката

Източници 

Български телевизионни водещи
Български журналисти
Български военни кореспонденти
Родени в София